Manga
Manga (Japang: 漫画) adalah kumik atawa nupil grapik nang diulah di Japang atawa mamakai basa Japang, sasuai lawan gaya nang dikambangakan di sana wayah warih abat ka-19.[1] Manga baisi sajarah panambaian nang panjang wan rumit dalam sani Japang tadahulu.[2]
Istilah manga (kanji: 漫画; hiragana: まんが; katakana: マンガ; dengarkan(patulung·info); English /ˈmæŋɡə/ atawa /ˈmɑːŋɡə/) di Japang adalah kata nang dipakai gasan marujuk ka kumik wan kimus. Di luar Japang, kata "manga" dipakai gasan marujuk lawan kumik nang aslinya dicungulakan di Japang.[3]
Di Japang, urang-urang matan sagala kalumpuk umur mawaca manga. Manga mancakup karya-karya dalam bamamacam janis: di antaranya laga, patualangan, bisnis wan padagangan, kumidi, detektif, drama, sajarah, horor, misteri, romantis, piksi ilmiah, wan fantasi, erotika, ulahraga, wan pamainan, wan kisah rami.[4][5] Sudah banyak manga nang ditarjamahakan ka basa lainnya.[6] Matan tahun 1950-an, manga sudah jadi palihan tatambaian matan industri pancungulan Japang.[7] Wayah tahun 1995, pasar manga di Japang banilai Citakan:JPY (Citakan:US$),[8] lawan panjualan tahunan kikira 1,9 miliar gasan manga wan majalah manga di Japang (satara lawan 15 edisi par urang).[9] Manga baisi jua halayak panikmat nang liwar banyak di sabarataan dunia.[10] Wayah tahun 2008, pasar manga banilai $175 juta di AS wan Kanada. Manga meacapai angka 38% dalam pasar kumik Parancis, nang satara lawan kikira sapuluh kali lipat matan angka gasan Amirika Sarikat.[11] Di Parancis, pasar manga diharagai kikira Citakan:€ ($Citakan:To USD juta)bwayah tahun 2005.[12] Di Irupa wan Timur Tangah, pasar manga banilai kikira $250 juta wayah tahun 2012.[13]
Kisah dalam sabuah manga rancaknya dicitak dalam kalir hirang wan putih,[14] walau ada sapalih manga nang sabarataannya bakalir (kaya Colorful). Di Japang, manga rancaknya dimuat basiri dalam majalah manga suhur—rancak baisi banyak kisah, wan masing-masing manga dimuat dalam satu bab wan basambung ka edisi imbahnya. Bab-bab nang dibundel rancaknya dicungulakan baasa dalam bantuk volume tankōbon, wan bahanu dalam bantuk buku basampul tipis.[15] Saikung ilustratur manga (mangaka dalam basa Japang) rancaknya bagawi ditulungi babarapa asistin di sabuah studio halus wan bahubungan lawan editor kreatif matan pausahaan pancungul kumirsial.[16] Lamun sabuah siri manga cukup suhur, manga ngitu kawa dijadiakan anime imbah kisahnya tamat atawa salawas masih basambung.[17] Bahanu, sabuting manga diulah badasarakan matan pilim laga hidup (live–action) atawa pilim animasi lain.[18]
Kumik nang diujaki ulih manga jua ada di nagara lainnya, tamasuk di Aljakair ("manga DZ"), Tiongkok, Hong Kong, Taiwan ("manhua"), wan Korea Salatan ("manhwa").[19][20]
Jujuhutan[babak | babak asal mulanya]
- ^ Lent 2001, hal. 3–4, Gravett 2004, hal. 8
- ^ Kern 2006, Ito 2005, Schodt 1986
- ^ Merriam-Webster 2009
- ^ "Manga/Anime topics". MIT. Diakses tanggal 22 Juni 2017.
- ^ Brenner, Robin E. (30 Juni 2007). Understanding Manga and Anime (dalam bahasa Inggris). Greenwood Publishing Group. ISBN 9780313094484.
- ^ Gravett 2004, hal. 8
- ^ Kinsella 2000, Schodt 1996
- ^ Schodt, Frederik (1996). Dreamland Japan: Writings on Modern Manga. Berkeley, CA: Stone Bridge Press. hlm. 19–20. ISBN 978-1-880656-23-5.
- ^ "Manga, anime rooted in Japanese history". The Indianapolis Star (dalam bahasa Inggris). 2 Agustus 1997.
- ^ Wong 2006, Patten 2004
- ^ Bouissou, Jean-Marie (2006). "JAPAN'S GROWING CULTURAL POWER: THE EXAMPLE OF MANGA IN FRANCE". Diakses tanggal 24 Mei 2019.
- ^ "The Manga Market : Eurasiam – Japanese art & communication School". Eurasiam (dalam bahasa Inggris). Diakses tanggal 22 Juni 2017.
- ^ Davidson, Danica (26 Januari 2012). "Manga grows in the heart of Europe". CNN. Turner Broadcasting System, Inc. Diakses tanggal 29 Januari 2012.
- ^ Katzenstein & Shiraishi 1997
- ^ Gravett 2004, hal. 8, Schodt 1986
- ^ Kinsella 2000
- ^ Kittelson 1998
- ^ Johnston-O'Neill 2007
- ^ Webb 2006
- ^ Wong 2002
pag_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn tgl_Latn ltg_Latn bjn_Latn sun_Latn glg_Latn ces_Latn zho_Hans bjn_Latn zho_Hans eng_Latn ban_Latn eng_Latn lmo_Latn glg_Latn cat_Latn kmb_Latn eng_Latn zho_Hans jav_Latn